पाएं अपने शहर की ताज़ा ख़बरें और फ्री ई-पेपरडाउनलोड करें
दोपहर तक कांग्रेस और भाजपा के उम्मीदवार भी मतगणना स्थल पर नहीं आए। राउंड दर-राउंड जीत का अंतर बढ़ने पर भाजपा की दीप्ति माहेश्वरी पहुंची। मतगणना सुरक्षा के लिए काॅलेज के चारों तरफ सुरक्षाकर्मी तैनात किए गए। महाविद्यालय से 300 मीटर पहले से ही वाहनों को रोक दिया गया। बिना अनुमति पत्र के किसी को मतगणना स्थल तक भी जाने नहीं दिया गया।
हर राउंड के बाद उस राउंड के परिणाम माइक पर घोषित किए गए। परिणाम के सभी 25 राउंड में लगातार आगे रही भाजपा की माहेश्वरी 17वें राउंड के परिणाम घोषित होने के दौरान मतगणना स्थल पर आईं और उसके बाद अंत तक वहीं रही। वे करीब 11.55 पर पहुंची और 2 बजे तक वहीं रही। कांग्रेस के प्रत्याशी तनसुख बोहरा नहीं आए। मतगणना के हर राउंड में करीब 15 से 20 मिनट लगे। 25 राउंड होने में 5 घंटे से अधिक का समय लगा। सुबह 8 बजे से शुरू हुई मतगणना करीब 1.30 से 2 बजे तक चली।
परिणाम के दौरान हर राउंड में भाजपा आगे रही। पहले से 3 राउंड में मिली बढ़त अंत तक भाजपा के साथ रही। कांग्रेस ने बीच में कुछ राउंड में अच्छा प्रदर्शन किया, लेकिन भाजपा की बढ़त को वह पीछे नहीं कर सकी। कांग्रेस के उम्मीदवार तनसुख बोहरा ने अपने गृह क्षेत्र केलवा और आसपास के इलाकों में अच्छा प्रदर्शन किया। एक बार तो भाजपा की बढ़त केवल 700 वोट रह गई थी, लेकिन राजनगर शहरी क्षेत्र में अच्छे प्रदर्शन के चलते भाजपा की बढ़त बढ़ती गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn